Inti Raimi

Inti Raimi („Saulės šventė“) – Inkų imperijos religinė ceremonija, skirta Saulės dievo Inti garbinimui. Švenčiama trumpiausią metų dieną (žiemos saulėgrįžą) pietų pusrutulyje – birželio 24 d. Nuo 1944 m. Inti Raimi ceremonija vyksta Saksahuamano šventykloje šalia Kusko.

Inkų laikais Inti Raimi trukdavo 9 dienas, kurių metu vykdavo spalvingos procesijos, šokiai, gyvulių aukojimas prašant gero derliaus. 1535 m. Inti Raimi uždrausta katalikų bažnyčios. Vėliau ši šventė dar vykdavo vietinėse bendruomenėse, kol 1572 m. vicekaraliaus Fransisko de Toledo uždrausta visai.

1944 m. Inti Raimi vėl pradėta švęsti indėnų folkloro entuziastų iniciatyva. Šventimas remiasi Inkos Gasilaso de la Vegos aprašymu.

Kategorija:Inkų mitologija
Kategorija:Šventės